TERVEZÉSI ÉS FELHASZNÁLÁSI SZERZŐDÉS

TERVEZET

amely létrejött egyrészről

Gyál Város Önkormányzata

Székhely/ postai cím: 2360 Gyál, Kőrösi út 112-114.

Telefon: 29/540-932

E-mail: gyalph@gyal.hu

Fax: 29/340-028

Képviseli: Pápai Mihály polgármester

Adószám: 15730370-2-13

KSH statisztikai számjel: 15730370-8411-321-13

Törzskönyvi azonosító szám (PIR): 730370

mint megrendelő (a továbbiakban: Megrendelő),

másrészről a

cég neve: …………………………………………………..

cégjegyzékszám: ………………………………………….,

székhelye: …………………………………………………..,

képviseli: …………………………………………………..,

adószám: …………………………………………………)

mint Tervező (a továbbiakban: Tervező)

– Megrendelő és Tervező a továbbiakban együttesen: Felek – között alulírott helyen és időben az alábbi feltételekkel:

Preambulum

Megrendelő, mint ajánlatkérő „Gyál, idősotthon tervezés” elnevezéssel beszerzési (nem közbeszerzés) eljárást folytatott le tervezési szerződés megkötése céljából.

Az eljárás nyertese a Tervező lett, akivel Megrendelő az alábbi szerződést köti.

1. A szerződés tárgya, a teljesítési határidő
2. Megrendelő Képviselő-testülete döntött arról, hogy idősotthont építtet. A beruházásra tanulmánytervet készíttetett. A tanulmánytervet a Megrendelő Képviselő-testülete elfogadta azzal, hogy az idősotthon nem az eredeti helyszínre épül, hanem – az intézmény területigényére tekintettel – az Erdősor utcai (Toldi Miklós-Kisfaludy utca közötti) 4856/6 hrsz.-ú ingatlanra.

A beruházás előzetesen becsült adatai:

-      Összes hasznos szintterület: ~7.500 m2

-      gépkocsi parkoló: ~2615 m2 és ~100 db

A helyszín kijelölésre került, de a telek kialakítása még folyamatban van.

1.1. A Tervező feladatai:

a) engedélyezési terv elkészítése és egyeztetések szerinti véglegesítése 1. változat 1 példányban papír alapon és 1-1 példányban elektronikus adathordozón pdf és dwg formátumban, végleges változat 5 példányban papír alapon és 1-1 példányban elektronikus adathordozón pdf és dwg formátumban

b) Megrendelő képviselete a tervek egyeztetéséhez és engedélyezéséhez kapcsolódó eljárásokban, így különösen településképi, tervtanácsi, közmű és hatósági egyeztetéseken, ezekről írásos emlékeztető készítése

c)  kiviteli terv elkészítése és egyeztetések szerinti véglegesítése 1. változat 1 példányban papír alapon és 1-1 példányban elektronikus adathordozón pdf és dwg formátumban, végleges változat 5 példányban papír alapon és 1-1 példányban elektronikus adathordozón pdf és dwg formátumban

[az a), c) pontoknál az elektronikus dokumentumok file nevei legfeljebb 20 karaktert tartalmazhatnak, melynek magában kell foglalnia a rajz számot]

d)  közbeszerzés tárgya szerinti műszaki szakértő delegálása az építés kivitelezésre vonatkozó közbeszerzési eljárás(ok)ban a Megrendelő bíráló bizottsági feladatokat is ellátó közbeszerzési munkacsoportjába a közbeszerzésekről szóló 2015. évi CXLIII. törvény 27. § (3)-(4) bekezdés és a 322/2015. (X. 30.) Korm. rendelet 4. § (1) bekezdése szerint, akinek feladatait az 1.3. pont tartalmazza.

e) tervezői művezetés, ennek keretében a heti, vagy kétheti kivitelezési kooperációs megbeszéléseken és Megrendelő igényei szerinti egyéb, előre egyeztetett alkalommal közreműködik az építészeti-műszaki terveknek megfelelő maradéktalan építés-kivitelezés érdekében, valamint elősegíti a kivitelezés során a tervekkel kapcsolatban felmerült szakkérdések megoldását.

1.2. A Tervező legalább az alábbi szakembereket köteles bevonni a teljesítésbe:

a) legalább 1 fő, vezető építész-tervező, aki a 266/2013. (VII.11.) Korm. rendelet (továbbiakban: Rendelet) szerinti, építészeti tervezési szakterületre vonatkozó korlátozás nélküli „É/1”(vagy azzal egyenértékű) jogosultsággal rendelkezik

b) legalább 1 fő, építményvillamossági tervező, aki a Rendelet szerinti, építményvillamossági tervezési szakterületre vonatkozó korlátozás nélküli „V” (vagy azzal egyenértékű) jogosultsággal rendelkezik

c) legalább 1 fő, építmény gépészeti tervező, aki a Rendelet szerinti, építmények gépészeti tervezése szakterületre vonatkozó korlátozás nélküli „G” (vagy azzal egyenértékű) jogosultsággal rendelkezik

d) legalább 1 fő, tartószerkezeti tervező, aki a Rendelet szerinti, tartószerkezeti tervezési szakterületre vonatkozó korlátozás nélküli „T” (vagy azzal egyenértékű) jogosultsággal rendelkezik

e) legalább 1 fő okleveles egészségügyi menedzser

1.3. Az építés kivitelezésre irányuló közbeszerzési eljárás lebonyolítása során a közbeszerzés tárgya szerinti műszaki szakértő az alábbi munkarészek szakmai tartalmáért felelős:

* 1. az eljárást megelőző piacfelmérés
	2. a közbeszerzés becsült értékének meghatározása
	3. közbeszerzés tárgya és mennyisége meghatározása
	4. műszaki-szakmai alkalmassági követelmények meghatározása
	5. értékelési szempontok meghatározása
	6. közbeszerzési műszaki leírás meghatározása
	7. részekre bontás megfelelősége
	8. szerződési feltételek szakmai szempontból
	9. műszaki tartalmat / kérdést érintő kiegészítő tájékoztatás megadása
	10. az ajánlatok szakmai (műszaki tartalmú) értékelése, bírálata, az ajánlatok szakmai megfelelőségének, a közbeszerzési dokumentumokban, kiegészítő tájékoztatásban foglalt műszaki előírásoknak történő megfelelés megállapítása
	11. aránytalanul alacsony ár és egyéb, műszaki szempontból aránytalan vállalás meghatározása, indokolás kérés megfogalmazása és az ajánlattevő által benyújtott indokolás bírálata.

A közbeszerzés tárgya szerinti szakértő felel az eljárási dokumentumok és eljárási cselekmények műszaki megfeleléséért.

1. Megrendelő megrendeli, Tervező pedig elvállalja a Gyál, idősotthon (a továbbiakban: Beruházás) teljes körű tervezését és a jelen szerződés szerinti egyéb feladatokat. Tervező javaslatot tesz Megrendelő számára a teljesítés ütemezésére vonatkozóan. Tervező a kivitelezés teljes folyamata alatt is rendelkezésre áll és támogatja Megrendelőt. A teljesítés nyelve a magyar.
2. A jelen szerződés hatályba lépésének napja a szerződéskötés napja.
3. A szerződés mellékletét képezi – tényleges fizikai csatolás nélkül is – a beszerzési eljárás teljes iratanyaga, így különösen az ajánlati felhívás és az egyéb beszerzési dokumentumok, továbbá Tervező nyertes ajánlata.
4. Felek rögzítik, hogy Tervező feladata kiterjed a beszerzési dokumentumokban foglaltakra. Tervező felelőssége a tevékenységéhez kapcsolódó engedélyek beszerzése iránt a szükséges összes intézkedést megtenni.
5. A tervezői feladatok ütemezését és az egyes részteljesítésekhez igazodó teljesítési határidőket a jelen szerződés 14. pontja szerinti táblázat tartalmazza. Felek a szerződés tárgyát képező szolgáltatást oszthatatlannak tekintik azzal, hogy a 14. pontban meghatározott megvalósítási szakaszokhoz részteljesítési határidőket rendelnek.
6. Tervező tudomásul veszi, hogy feladatai teljesítésének igazodnia kell az engedélyezési eljárásokhoz, ezért a 14. pontban részletezett ütemtervben megjelölt részteljesítési határidők a jelen szerződés módosításával változhatnak és Tervező jelen szerződés szerinti teljesítési kötelezettsége mindaddig fennáll, míg a szerződés szerinti feladatainak maradéktalanul eleget nem tett.
7. Tervező tudomásul veszi, hogy feladatai teljesítése során szoros együttműködésre köteles Megrendelővel, Megrendelő szerződéses partnereivel, így különösen a műszaki ellenőrrel és az építés kivitelezőjével.
8. Tervező tudomásul veszi, hogy a Megrendelő számára kiemelten fontos a jelen szerződés tárgyát képező szolgáltatások legmagasabb minőségben, határidőre történő megvalósítása Megrendelő igényeinek megfelelően.

II. Szerzői vagyoni jogok

1. Tervező a jelen szerződés teljesítésével kapcsolatosan elkészítendő, szerzői jogi védelem alá eső alkotások (a továbbiakban: művek) tekintetében szavatol azért, hogy azokon nem áll fenn harmadik személynek olyan joga, amely Megrendelő jogszerzését, vagy a művek felhasználását kizárná vagy korlátozná. E tekintetben más harmadik személyt a Megrendelővel szemben semmiféle jog nem illeti meg, és ebből eredően a Megrendelővel szemben semmiféle jogcímen többletdíj-igény nem érvényesíthető. Amennyiben a műveken fennálló felhasználási jog jelen szerződés szerinti megszerzését esetlegesen harmadik személy joga akadályozza, illetve a műveken fennálló felhasználási jog jelen szerződés szerinti gyakorlását harmadik személy joga korlátozza, a Megrendelő a szerződéstől elállhat vagy a szerződést felmondhatja, és Tervezőtől kártérítést követelhet akár anélkül is, hogy a Tervezőt tehermentesítésre vagy megfelelő biztosíték adására hívná fel, amennyiben az akadályt a Tervező 30 napon belül írásbeli felhívás ellenére nem szünteti meg. A Tervezőt megilleti az a jog is, hogy az akadály elhárítását vagy a tehermentesítést a Tervező költségére maga végeztesse el.
2. Felek a jelen szerződés alapján a Tervező által elkészített és Megrendelő részére átadásra kerülő művek felhasználása tekintetében úgy állapodnak meg, hogy azokra a Megrendelő – jelen szerződés szerinti díj ellenében – területi és időbeli korlátozás nélküli, minden ismert felhasználási módra vonatkozó, kizárólagos felhasználási jogot szerez. Ennek megfelelően a Megrendelő különösen jogot szerez arra, hogy a műveket átdolgozza, tetszőleges példányban és alkalommal többszörözze, nyilvánosságra hozza, illetve kép-, vagy hangfelvételen rögzítse, terjessze, számítógépre vagy elektronikus adathordozóra másolja, harmadik személynek hasznosítás céljából átadja, illetve bármely ismert módon a nyilvánossághoz közvetítse. Megrendelő a művek felhasználási jogát harmadik személyre átruházhatja, továbbá harmadik személynek a művek további felhasználására és átdolgozására a Tervező beleegyezése és további díjazása nélkül engedélyt adhat. Felek megállapodnak abban, hogy a Tervező referenciaként hivatkozhat a jelen szerződés alapján az általa létrehozott művekre, amennyiben teljesítése Megrendelő által írásban igazoltan szerződésszerű.
3. Felek megállapodnak abban, hogy a művek elkészítése során, azzal összefüggésben a Tervezőnél keletkezett egyéb szerzői jogi védelem alá eső művet, dokumentumot, iratot vagy adatot a Tervező kizárólag a Megrendelő előzetes írásbeli jóváhagyása esetén használhatja fel és adhatja át harmadik fél részére.

III. Tervező feladatainak ütemezése, a tervezői díj, fizetési feltételek

1. Tervezőt az 1. pontban rögzített feladatai közül
2. a 14. pont szerinti 1-3. fázis feladatainak szerződésszerű ellátásának ellenértékeként mindösszesen nettó ... Ft + Áfa összegű tervezői átalánydíj illeti meg, mely magában foglalja a Tervezőt a II. fejezetben rögzített szerzői vagyoni jogokért illető díjazást is;
3. a 14. pont szerinti 4. fázis feladatainak szerződésszerű ellátásának ellenértékeként … Ft/mérnöknap + ÁFA összegű díj illeti meg utólag, tételes elszámolás alapján, mely magában foglalja a Tervezőt a II. fejezetben rögzített szerzői vagyoni jogokért illető díjazást is, amennyiben az adott feladatnál ez felmerül. A mérnök napidíj egy fő mérnök napi 8 munkaóra időtartamú munkavégzésének ellenszolgáltatása.
4. Felek rögzítik, hogy Tervező az alábbi ütemezés szerint köteles a teljesítésnek eleget tenni. Megrendelő az ütemezett teljesítésnek megfelelően tartozik tervezői díjat fizetni, 4 részletben, a szabályszerűen benyújtott, teljesítésigazolással ellátott számla (részszámla) alapján.

|  |  |  |  |  |  |
| --- | --- | --- | --- | --- | --- |
| teljesítési szakasz | Munkafolyamat | Határidő | Teljesítés elszámolása | Számlaérték % | Össz. érték % |
| 1. fázis: | Engedélyezési terv szállítás  | szerződés hatálybalépés +90. naptári nap | Teljesítésigazolás alapján  | Átalány ár 50,00% | Átalány ár 50,00% |
| 2. fázis: | Kiviteli Terv, árazott és árazatlan költségvetés, kivitelező kiválasztását célzó közbeszerzési műszaki dokumentáció szállítás | építési engedély véglegessé válásától 90. naptári nap | Teljesítésigazolás alapján  | Átalány ár 45,00% | Átalány ár 95,00% |
| 3. fázis: | Közbeszerzés tárgya szerinti műszaki szakértői feladatok a kivitelezésre irányuló közbeszerzési eljárás(ok)ban | Egyeztetés szerint a közbeszerzési eljárás(ok)hoz igazodó ésszerű határidőben | Teljesítésigazolás alapján  | Átalány ár 5,00% | Átalány ár 100,00% |
| 4. fázis | Tervezői művezetés | Egyeztetés szerint a kivitelezéshez igazodó ésszerű határidőben | Teljesítésigazolás alapján  | Tételes elszámolású egységár | Tételes elszámolású egységár és a Megrendelő által írásban kért és utólag írásban leigazolt mérnöknapok szorzata  |

1. Tervező a 14. pontban megjelölt ütemezésnek megfelelően jogosult 4 számlát benyújtani Megrendelő felé. A számlák benyújtásának előfeltétele a hiba- és hiánymentes teljesítésről szóló, Megrendelő által kiállított teljesítésigazolás.
2. A 13. a) pont szerinti tervezői díj egyösszegű átalánydíj, a 13. b) pont szerinti tervezői díj tételes elszámolású mérnök napidíj (a továbbiakban együttesen: tervezői díj). A tervezői díj magában foglalja a Tervező feladatainak teljeskörű, hiba és hiánymentes ellátásához szükséges valamennyi költségét, az adókat, járulékokat is. A tervezői díj magában foglalja különösen, de nem kizárólagosan Tervező közvetlen költségeit (utazás, telefonálás stb.), a közvetlen költségek között nem szereplő általános költségeket, a munkaszervezési költségeket, a felmerülő munkabér, adó- és járulékköltségeket, Tervező tervezett nyereségét, a szavatosság körében elvégzendő munkálatokhoz kapcsolódó költségeket, díjakat, a szerzői jogvédelem alá eső művek vagyoni értékű jogai átruházásának ellenértékét, továbbá minden olyan költséget, mely a hiba- és hiánymentes, szerződésszerű teljesítéshez szükséges.
3. Tervező tudomásul veszi, hogy a 13. pontban rögzített tervezői díjon felül Megrendelővel szemben semmilyen egyéb költség- és díjigénnyel nem élhet jelen szerződés teljesítésével összefüggésben, kivéve a 4. fázishoz kapcsolódó feladatokat, amelyekre a tételes elszámolású mérnök napidíj az irányadó. Tervező tudomásul veszi, hogy az általa tett nyertes ajánlatában foglaltakhoz képest, a szerződés teljesítése során időközben bekövetkező esetleges árváltozások, hatósági előírások változása és abból adódó esetleges többletköltségek, technikai és technológiai változások, inflációváltozás, adó-, járulék- és bérterhek változása nem ad alapot a tervezői díj módosítására, azok Tervező kockázata körébe tartoznak, teljeskörű ajánlatát kifejezetten ezen esetleges változások tudatában tette meg és a felek a jelen szerződést erre tekintettel kötik.
4. Megrendelő jelen szerződés aláírásával nyilatkozik, hogy a tervezői díj fedezete a rendelkezésére áll.
5. A teljesítésről – a teljesítési szakaszoknak megfelelően – a Felek átadás-átvételi jegyzőkönyvet vesznek fel, amely tartalmazza a teljesítéssel kapcsolatos megállapításaikat, és amelyet mindkét fél aláír. A jegyzőkönyv alapját képezi a teljesítés igazolásának.
6. A teljesítésigazolás kiállítására az államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) 57. § (4) bekezdése alapján a polgármester vagy az általa írásban kijelölt személy jogosult.
7. Megrendelő előleget nem fizet. Megrendelő az ellenszolgáltatás összegét a teljesítésigazolás alapján a jogszabályoknak megfelelően kiállított számla kézhezvételétől számított 30 napos fizetési határidő mellett, a Ptk. 6:130. § (1)-(2) bekezdésének rendelkezései alapján egyenlíti ki, Tervező … pénzintézetnél vezetett ... számú bankszámlájára történő átutalással. A szerződés, az elszámolás és a kifizetés pénzneme magyar forint.
8. Tervező köteles számláját a hatályos jogszabályi rendelkezéseknek megfelelően kiállítani. Felek rögzítik, hogy fizetési kötelezettséget csak a jelen szerződésnek és a hatályos jogszabályoknak megfelelően kiállított számla (tartalmi, formai feltételek, mellékletek) keletkeztet.
9. Felek rögzítik, hogy a tervezői díj késedelmes fizetése esetén Megrendelő a Ptk. 6:155. § (1) bekezdésben meghatározott mértékű késedelmi kamatot, valamint a behajtási költségátalányról szóló 2016. évi IX. törvény szerinti mértékű behajtási költségátalányt köteles megfizetni Tervező felé.
10. Felek rögzítik, hogy amennyiben Megrendelő fizetési kötelezettségének a nem megfelelően kiállított számla, vagy az azt alátámasztó okiratok hiánya amiatt nem tud eleget tenni, úgy ez a Tervező késedelmi kamat iránti követelését kizárja; ezt Tervező jelen szerződés aláírásával kifejezetten tudomásul veszi.

IV. Felek jogai és kötelezettségei

1. Tervező köteles munkáját legjobb szakmai tudása szerint, a Megrendelő érdekeit a lehető legteljesebb mértékben szem előtt tartva úgy végezni, hogy teljesítése valamennyi vonatkozó európai uniós illetve magyar jogszabálynak, szabványnak, szakmai előírásnak, adott esetben a vonatkozó engedélynek és a kivitelezési tervdokumentációknak megfelelően, kifogástalan műszaki paraméterek elérése mellett valósuljon meg. A tervdokumentációnak műszakilag kivitelezhető, gazdaságosan megvalósítható és üzemeltethető, célszerű és korszerű megoldásokat kell tartalmaznia, és alkalmasnak kell lennie a Megrendelő felismerhető, a felhasználás céljából következő igényeinek kielégítésére.

1. Tervező kötelezettséget vállal arra, hogy a teljesítés során a lehető legnagyobb mértékű pontossággal és gyorsasággal jár el, a lehető legmagasabb színvonalon teljesít. Tervező felel minden olyan hiányosságért, késedelemért, kárért, amely abból ered, hogy feladatait gondatlanul, hiányosan, késedelmesen vagy a szakmai követelményeknek nem megfelelően teljesíti.
2. A Tervező felelős:

a) az általa készített tervdokumentáció

aa) műszaki tartalmának szakszerűségéért,

ab) valós állapotnak megfelelő tartalmáért,

ac) a tervezéssel érintett védett építészeti és természeti örökség megóvásáért,

b) az építészeti-műszaki dokumentáció készítésében (részben vagy folyamatosan) részt vevő, a tervezői feladat szakmai tartalmának megfelelő szakismerettel és jogosultsággal rendelkező szakági tervezők kiválasztásáért,

c) a szakági tervezők közötti egyeztetések koordinálásáért, terveik összehangolásáért.

1. Tervező kifejezetten kijelenti, hogy a szerződés teljesítéséhez szükséges feltételekkel, engedélyekkel, jogosultságokkal, szakmai, technikai és humán erőforrásokkal rendelkezik és azok rendelkezésre állását a szerződés teljes időtartama alatt biztosítja.
2. Megrendelő köteles a Tervező részére a jelen szerződés teljesítéséhez szükséges mértékben minden olyan információt, adatot biztosítani, amelyek a jelen szerződés alapján teljesítendő feladatok elvégzéséhez szükségesek, és amelyet a Tervező megjelölt, és amellyel Megrendelő rendelkezhet. Ezzel összefüggésben Felek rögzítik, hogy bármilyen hozzáférési lehetőséget a Tervező kizárólag a jelen szerződés alapján teljesítendő feladatok elvégzése céljából jogosult igénybe venni, és köteles alkalmazkodni a Megrendelő előírásaihoz. Ezen előírásokról történő tájékoztatás a Megrendelő kötelezettsége. A jelen pontban foglalt kötelezettség nem teljesítése csak abban az esetben minősül közbenső szerződésszegésnek, ha a Tervező egyértelműen megjelölte a hiányzó információt és azt, hogy a teljesítéséhez miért feltétlenül szükséges annak megléte, továbbá azzal az információval Megrendelő rendelkezik, azt a tervezőnek megadni jogosult és Tervező megfelelő határidőt tartalmazó felhívása ellenére sem adja meg Tervezőnek.
3. Megrendelő a Tervező kérdéseit 10 munkanapon belül köteles megválaszolni, részére a kért adat- és iratszolgáltatást megadni, amennyiben azzal rendelkezik. Ha Megrendelő a korábbi utasítását felülvizsgálja, akkor az ebből eredő többletköltségeket ő viseli és a felmerült időveszteség mértékével a teljesítési határidő automatikusan eltolódik. Ha Megrendelő nem adta meg a Tervező részére azt az információt, ami a jelen szerződés teljesítéséhez szükséges, Tervező erről a tényről köteles értesíteni a Megrendelőt, egyúttal megjelölve a hiányos információn alapuló teljesítés várható következményeit. Ha Megrendelő az esetleges következmények ismeretében is ragaszkodik a teljesítés változatlan végzéséhez, az ebből eredő károk őt terhelik. Megrendelő az első változatú engedélyes- és kiviteli terveket felülvizsgálni és kérdéseit, észrevételeit, utasításait 10 munkanapon belül Tervezővel írásban közölni köteles. A tervek egyeztetését és a tervek szükség szerinti pontosítását a Tervező szükség szerint több körben bonyolítja le.
4. Megrendelő gondoskodik arról, hogy a Tervező feladatának ellátásához szükséges dokumentumok szükség szerint – a Beruházás üteméhez igazodva, megfelelő időben – Tervező rendelkezésére álljanak.
5. Tervező a jelen szerződés szerinti feladatait, a vonatkozó jogszabályok és szakmai követelményeknek megfelelő legmagasabb színvonalon köteles ellátni, az ilyen tevékenység ellátásában jártassággal rendelkező személyektől elvárható fokozott gondossággal és szakértelemmel, a Megrendelő mindenkori érdekeinek megfelelően. Tervező minden tőle elvárható intézkedést köteles megtenni annak érdekében, hogy a jelen szerződés szerinti feladatait kifogástalan minőségben, kiemelkedő színvonalon, műszakilag kivitelezhető, gazdaságos, célszerű és korszerű megoldásokat alkalmazva, Megrendelő igényeit a lehető legteljesebb mértékben kielégítve valósítsa meg.
6. Tervező köteles haladéktalanul írásban jelezni a Megrendelőnek bármely tényt, vagy körülményt, amely a jelen szerződés szerinti feladataira vonatkozó bármely határidő csúszását, a Megrendelői döntések módosítását, vagy szerződésszegést eredményezhet. Az értesítés elmulasztásából eredő kárért Tervező a Ptk. 6:142. § szabályai szerinti teljes kártérítési felelősséggel tartozik Megrendelővel szemben.
7. Tervező haladéktalanul köteles értesíteni Megrendelőt minden olyan tényről, körülményről, beleértve a Megrendelőtől kapott információkat is, amelyek kihatással vannak vagy lehetnek a vonatkozó jogszabályok és a jelen szerződés szerint elvárt minőségre és költségekre, és bármilyen módon befolyással lehetnek a szerződés a hiba és hiánymentes, szerződésszerű teljesítésére.
8. Megrendelő utasításadási jogára a Ptk. szabályai irányadóak. A Tervező a Megrendelő utasítása szerint köteles eljárni. Az utasítás nem terjedhet ki a tevékenység megszervezésére – kivéve ha az a teljesítés szerződésszerűségéhez vagy Megrendelő igényeinek jelen szerződésen belüli érvényesítéséhez szükséges – és nem teheti a teljesítést terhesebbé. Ha a Megrendelő célszerűtlen vagy szakszerűtlen utasítást ad, a Tervező köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Tervező a feladatot a Megrendelő utasításai szerint, a Megrendelő kockázatára köteles ellátni.
9. Tervező köteles arra is figyelmeztetni a Megrendelőt, ha utasítása az eredményt bármely módon befolyásolhatná. Ezen kötelezettség teljesítésének elmaradása a Tervező terhére esik. Tervező szükség esetén konzultációt kezdeményez Megrendelőnél a feladat teljesítésének egyeztetése érdekében. Ezen kötelezettség teljesítésének elmaradása a Tervező terhére esik. Tervező köteles figyelmeztetni Megrendelőt, ha utasításának végrehajtása valamely jogszabály vagy hatósági határozat megsértéséhez vezetne, megjelölve a vonatkozó határozatot vagy jogszabályi rendelkezést. Amennyiben Megrendelő az utasítását Tervező figyelmeztetése ellenére is fenntartja, Tervező az utasítás teljesítésének megtagadására jogosult.
10. Megrendelő jogosult a Tervező tevékenységét ellenőrizni, valamint tájékoztatást kérni. A tájékoztatás kérés keretében a Tervező köteles a kért tájékoztatást megadni 2 munkanapon belül (kivéve, ha a tájékoztatás-kérésből, vagy az érintett feladat jellegéből, vagy jelen szerződésből ennél rövidebb határidő nem következik), szükség esetén a teljesítéssel kapcsolatban a Megrendelőt kérés nélkül tájékoztatni. Tervezőt nem mentesíti a felelősség alól, ha az ellenőrzési kötelezettségét a Megrendelő nem, vagy nem megfelelően teljesítette.
11. Felek megállapodnak abban, hogy tekintettel a jelen szerződés tárgyára az érintett személyek személyiségi jogait tiszteletben tartják, és Tervező – mint kellő gyakorlattal rendelkező személy – köteles megtenni mindent ezen jogok sérelmének, veszélyeztetésének elkerülése érdekében akkor is, ha azt a jelen szerződés, vagy a beszerzési eljárás dokumentációja nem nevesíti.
12. Tervező az ajánlatában rögzítetteknek megfelelően, illetve Megrendelő előzetes, írásos hozzájárulásával vehet igénybe alvállalkozót. Az igénybe vett alvállalkozókról, az általuk végzett munkákról és azoknak a Tervezői díjhoz viszonyított arányáról Tervező a Megrendelőt folyamatosan köteles tájékoztatni. Tervező a jogosan igénybe vett alvállalkozóért úgy felel, mintha a munkát maga végezte volna; alvállalkozó jogosulatlan igénybevétele esetén felel minden olyan kárért, amely egyébként nem következett volna be.
13. Tervező nyertes ajánlatában tett vállalása szerint köteles a hibátlan, szerződésszerű, határidőben történő teljesítésnek eleget tenni a teljesítési szakaszoknak megfelelő ütemben. Tervező nyilatkozik, hogy ezen vállalásához szükséges, jogszabály szerint megkívánt szakmagyakorlási jogosultsággal, szakemberekkel, szükséges engedélyekkel rendelkezik.
14. Tervező kijelenti, hogy a szerződés teljesítési körülményeit, valamint célját teljes körűen megismerte és ennek megfelelően tette meg ajánlatát a beszerzési eljárásban. Tervező kijelenti, hogy tudomása van arról, hogy Megrendelő számára az adott beruházás kiemelt jelentőséggel bír és fokozott felelősséggel jár, így – eredményfelelőssége mellett – kiemelten fokozott gondossággal jár el a teljesítés során. A jelen pontban foglalt kötelezettségek és a műszaki dokumentumokban a teljesítésre előírt szabályok Tervező általi megsértése (külön-külön) súlyos szerződésszegésnek minősül.
15. Tervező felelősséggel tartozik továbbá mindazokért a károkért és többletköltségért, amelyek azért merültek fel, mert feladatait nem a jelen szerződésben foglaltak szerint látta el.

V. Szerződésszegés, a szerződés biztosítékai

1. Tervező teljesítése akkor szerződésszerű, ha Tervező a jelen szerződés, a műszaki dokumentumok szerinti feladatait, Megrendelő érdekének megfelelő szem előtt tartásával, határidőben, maradéktalanul, hiba és hiánymentesen, és a Megrendelő által megkívánt követelményeknek megfelelően teljesíti.
2. Ha Tervező olyan okból, amelyért felelős, a jelen szerződésben meghatározott részteljesítési határidőket (a véghatáridőn kívül bármely más szerződéses határidőt) illetve véghatáridőt (14. pont szerinti 2. fázis teljesítési határideje) nem tartja be (késedelem), késedelmi kötbért köteles fizetni Megrendelő felé. A késedelmi kötbér mértéke a teljesítési határidő be nem tartása esetén 100 000 Ft minden megkezdett késedelmes naptári napra. A késedelmi kötbér maximális mértéke a 13. a) pont szerinti nettó tervezői díj 15%-ának megfelelő összeg. A késedelmi kötbér fizetés határideje az adott késedelmes napot követő 15. nap.
3. Amennyiben Tervező - akár részteljesítési-, akár véghatáridő tekintetében - késedelme a 30 naptári napot meghaladja, Megrendelő jogosult jelen szerződést érdekmúlás bizonyítása nélkül, azonnali hatállyal felmondani és érvényesíteni a Tervező szerződésszegéséből eredő egyéb igényeit, így meghiúsulási kötbért is, továbbá a kötbért meghaladó kárát.
4. Amennyiben Tervező Megrendelő kérése szerint a kijavításnak, helyreállításnak a megállapított póthatáridőt követő 30 naptári napon belül nem tesz eleget, Megrendelő jogosult jelen szerződést érdekmúlás bizonyítása nélkül, azonnali hatállyal felmondani és érvényesíteni a Tervező szerződésszegéséből adódó egyéb igényeit, így meghiúsulási kötbért is, továbbá a kötbért meghaladó kárát.
5. Tervező meghiúsulási kötbért köteles fizetni Megrendelő felé, ha a szerződés teljesítése olyan okból, melyért Tervező felel, részben vagy egészben meghiúsul. A kötbér alapja a 13. a) pont szerinti nettó tervezői díj, mértéke 20 %. A meghiúsulási kötbér fizetés határideje az erről szóló megrendelői felhívás Tervező általi kézhezvételét követő 15. nap.
6. Amennyiben Tervező részéről a kötbérfizetésre okot adó körülmény felmerült, Megrendelő az erre irányuló írásbeli felhívással érvényesíti kötbér igényét Tervező felé. Amennyiben Tervező a kötbérfizetésre szóló felhívás kézhezvételétől számított 5 napon belül írásban nem jelzi kifogását Megrendelő felé, azt úgy kell tekinteni, hogy a kötbér fizetési kötelezettség jogalapját és annak mértékét nem vitatja.
7. A kötbér összegét Megrendelő jogosult Tervező rész,- illetve végszámlájából visszatartani, ha Tervező a kötbérfizetési kötelezettségének határidőben nem tesz eleget.
8. Felek kifejezetten rögzítik, hogy a kötbér mértékét – figyelemmel a Megrendelőnek a teljesítéshez fűződő rendkívül kiemelt, fokozott érdekeire – nem minősítik túlzottnak, azt a szerződés tárgyára tekintettel kifejezetten arányosnak tartják, és annak vitatásáról jelen szerződés aláírásával kapcsolatban véglegesen és visszavonhatatlanul lemondanak.
9. Amennyiben a jelen szerződés teljesítése a Megrendelőnek felróható okból hiúsul meg, Tervező a saját, igazolható költségei megtérítésére tarthat igényt. Ebben az esetben a Tervező csak azoknak a károknak a megtérítését kérheti, melyek a jelen szerződés meghiúsulásával közvetlen összefüggésben állnak, és amely károk más módon nem térülnek meg.
10. Tervező szerződésszegése esetén, a kötbér igényen felül, Megrendelő jogosult érvényesíteni a Ptk. szerinti szavatossági jogait, jótállási igényét, továbbá jogosult érvényesíteni a Tervezői szerződésszegésből adódó, kötbért meghaladó kárát is.
11. A Tervezővel szemben a terv hibája miatt mindaddig érvényesíthetőek a szerződésszegésből fakadó jogok, amíg a terv alapján kivitelezett szolgáltatás tervhibával összefüggő hibás teljesítése miatt jogok gyakorolhatók.
12. Tervező a szerződéshez annak aláírásakor csatolja és a szerződés hatálya alatt folyamatosan fenntartja a tervezési munkákra vonatkozó, legalább 50.000.000,-Ft/biztosítási időszak és legalább 10.000.000,-Ft/káresemény kifizetési limitösszegig terjedő felelősségbiztosítását. A felelősségbiztosítást a Megrendelő jogosult a Tervezőnél és a biztosítónál folyamatosan ellenőrizni, ezért a Tervező a biztosítót a Megrendelő tekintetében felmenti a titoktartási kötelezettsége alól.

VI. Együttműködés, kapcsolattartás, nyilatkozattétel

1. Felek a jelen szerződés teljesítése érdekében együttműködési kötelezettséget vállalnak, melynek keretében kötelesek a szerződés teljesítését befolyásoló minden lényeges körülményről egymást haladéktalanul tájékoztatni. Tervező tudomásul veszi, hogy köteles a Megrendelő alkalmazottaival és munkatársaival, vagy az általa kijelölt más személyekkel a feladat teljesítése során együttműködni.
2. Tervező tudomásul veszi, hogy a fenti együttműködési kötelezettsége kiterjed valamennyi, a Beruházás megvalósításában közreműködő vállalkozóra, alvállalkozóra, közreműködőre, azok alkalmazottaira, illetve azok érdekkörében eljáró személyekre, valamint a Mérnök lebonyolítóra, Műszaki ellenőrre, függetlenül attól, hogy ezen személyekkel Tervező közvetlenül szerződéses jogviszonyban nem áll.
3. Tervező együttműködési kötelezettsége tárgyi Beruházás keretében kiterjed mindazon személyekre, akikkel Megrendelő – fentiek szerint – a Beruházás eredményes megvalósítása céljából szerződést köt.
4. Tervező a fentieket kifejezetten tudomásul veszi, és nyilatkozik, hogy ajánlatát kifejezetten ezen körülmények ismeretében tette meg.
5. Felek rögzítik, hogy mindennemű értesítést írásban is meg kell erősíteni, és azokat megküldeni az érdekelt Felek címére. Felek megállapodnak abban, hogy az értesítéseket elektronikus levél formájában is elfogadják egymástól azzal, hogy az elektronikus levél csak akkor minősül kézbesítettnek, ha annak kézbesítését a címzett vagy a levelezési rendszer az elküldést követően visszaigazolja.
6. Bármely fél által észlelt, a szerződés szerződésszerű teljesítését lehetetlenné tévő akadály felmerülése, illetve szerződésmódosítás kezdeményezése esetén azonban az értesítést aláírt ajánlott vagy tértivevényes, vagy személyesen kézbesített levélben is meg kell erősíteni azzal, hogy Felek a levelet ajánlott küldemény esetében a feladást követő 10. munkanapon kézbesítettnek tekintik.
7. A jelen szerződéssel kapcsolatos kérdésekben nyilatkozattételre jogosult és kapcsolattartókat a … melléklet tartalmazza.

VII. Vis maior

1. Tervező és Megrendelő nem felelős, ha a késedelmes teljesítés vagy más szerződéses kötelezettségek teljesítésében fellépő hiányosság vis maior következménye.
2. A vis maior olyan, a szerződésszerű teljesítést akadályozó esemény, amely Tervező ellenőrzési körén kívül esik, a szerződéskötés időpontjában előre nem látható és nem elvárható, hogy Tervező a körülményt elkerülje vagy a kárt elhárítsa.

VIII. Titoktartás

1. Bizalmas információk átadására vagy nyilvánosságra hozatalára egyik fél sem jogosult, kivéve a szerződés lényeges tartalmi elemeire, azaz a Felek személyére, a szerződés tárgyára és az ellenszolgáltatás mértékére vonatkozó információkat, illetve mindazon rendelkezéseket, amelyek nyilvánosságra hozatalát a Megrendelő vonatkozásában jogszabály írja elő. Nyilvánosságra hozatalnak minősül a jogosulatlan harmadik személlyel történő közlés is.
2. A jelen szerződéssel és annak teljesítésével kapcsolatos, vagy a Megrendelőre, különösen annak működésére, szervezetére vonatkozó információ, illetőleg minden olyan tény, adat, terv, okirat, dokumentum, eljárás bizalmas információnak minősül, amelyek nyilvánosságra hozatala a Felek érdekeit sértené, és amelynek titokban tartása érdekében a jogosult a szükséges intézkedéseket megtette, azzal, hogy önmagában a jelen pont szerződésbe foglalása nem minősül a szükséges intézkedések megtételének.
3. A szerződéssel kapcsolatban keletkezett titok és egyéb, a teljesítés során keletkezett bizalmas információk tekintetében a hatályos jogszabályok által előírt rendelkezések alapján kell eljárni.
4. A titoktartási kötelezettség Tervezőt a szerződés teljesítésére, illetőleg megszűnésére tekintet nélkül, határidő nélkül terheli. A titoktartási kötelezettség megsértéséből, illetve az adatok jogosulatlan nyilvánosságra hozatalából származó hátrányok, valamint az ezek kiküszöböléséhez szükséges költségek, ideértve mind a vagyoni, mind a nem vagyoni kár megtérítését – az egyéb felelősségén túl – azt a felet terhelik, akinek a jogosulatlan nyilvánosságra hozatal tekintetében felelőssége fennáll.
5. Tervező vállalja, hogy üzleti titok címen nem tagadja meg a tájékoztatást a szerződés lényeges tartalmáról. Tervező jelen szerződés aláírásával tudomásul veszi, hogy nem korlátozható vagy nem tiltható meg üzleti titokra hivatkozással olyan adat nyilvánosságra hozatala, amely a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettség alá esik.
6. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre, teljesítési segédeikre is. Ezen személyek magatartásáért a titoktartási kötelezettség viszonylatában az érintett Fél, mint saját magatartásáért felel.

IX. A szerződés módosítása, megszűnése, egyéb rendelkezések

1. A Megrendelő a szerződéstől a szerződés teljesítésének megkezdése előtt bármikor elállhat, ezt követően a teljesítésig a szerződést felmondhatja. A Megrendelő elállása vagy felmondása esetén köteles a Tervezőnek a díj arányos részét megfizetni és a szerződés megszüntetésével okozott kárt megtéríteni azzal, hogy a kártalanítás a tervezői díjat nem haladhatja meg.
2. Felek rögzítik, hogy jelen szerződés csak írásban módosítható.
3. Bármely fél a másik fél súlyos szerződésszegő magatartása vagy mulasztása miatt a szerződést írásban azonnali hatállyal felmondhatja. A jelen szerződésben súlyos szerződésszegésként megjelölt okok, vagy egyébként a súlyos vagy ismételt egyéb szerződésszegések bármelyike önmagában igazolja a sérelmet szenvedett fél részéről az érdekmúlást.
4. Súlyos szerződésszegésnek minősül különösen Tervező részéről:
5. a szerződésben rögzített feladatok esetében bizonyíthatóan Tervező felelősségi körébe eső mulasztás, vagy hiba
6. ha a szerződésben rögzített esetekben a Megrendelő által tett észrevételeket Tervező alapos ok nélkül figyelmen kívül hagyja,
7. Tervező olyan tevékenységet vagy mulasztást tanúsít, mely a Megrendelő vagy harmadik személyek jóhírnevét sérti vagy veszélyezteti,
8. Tervező valótlan közlést nyújt a Megrendelőnek,
9. Tervező bármely feladatát késedelmesen teljesíti, ha ennek okán a szerződés fenntartása már nem áll a Megrendelő érdekében,
10. Tervező valótlan tartalmú közlése a Megrendelő tevékenységét megzavarja,
11. Tervező ellen jogerős felszámolási eljárás indul, vagy végelszámolási kérelmet nyújt be,
12. Tervező adószámát törlik,
13. Tervező bármely, a jelen szerződésben vállalt lényeges kötelezettségét - olyan okból, amiért felelős - szándékosan vagy súlyos gondatlansággal jelentős mértékben vagy ismételten megszegi.
14. Súlyos szerződésszegésnek minősül Megrendelő részéről különösen:
15. ha Megrendelő a feladat ellátásához szükséges és rendelkezésére álló, a Tervező által pontosan megjelölt adatokat, információkat nem, vagy nem teljes körűen biztosítja Tervező erre irányuló írásbeli felhívása ellenére sem,
16. Megrendelő a szerződésszerű és igazolt teljesítésért Tervezőnek járó ellenszolgáltatást a jelen szerződésben meghatározott fizetési határidő elteltét követően felhívásra, fizetési póthatáridő biztosítása ellenére sem fizeti meg.
17. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 munkanapos (fizetés teljesítésénél 15 napos) határidő mellett. Az azonnali hatályú felmondást tartalmazó nyilatkozatban hivatkozni kell a súlyos szerződésszegés tényére és meg kell jelölni a súlyos szerződésszegés megállapításának alapjául szolgáló tényt, körülményt.
18. A kötelezettség teljesítésére felhívó írásbeli felszólítást nem kell megküldeni, ha a szerződésszegés olyan súlyú, hogy a sérelmet szenvedett féltől a továbbiakban nem várható el a szerződés fenntartása.

1. A szerződés bármely okból való megszűnése esetén Tervező a birtokában lévő, a Megrendelő által átadott dokumentumokat a teljesítéssel egy időben, vagy a szerződés bármely okból történő megszűnését követő 3 napon belül átadja a Megrendelő részére iratjegyzékkel együtt, jegyzőkönyv felvétele mellett.
2. A szerződésszegő Fél teljes körű kártérítési felelősséggel tartozik az általa elkövetett szerződésszegéssel a másik félnek, illetve harmadik személynek okozott kárért.
3. Felek jelen szerződés bármely okból történő megszűnése esetén kötelesek teljes körűen elszámolni egymással, beleértve az esetleges kártérítési és kötbérigényeket is.
4. A jelen szerződés ellenszolgáltatása önerőből kerül finanszírozásra. Tervező köteles lehetővé tenni a Megrendelő képviseletében eljáró személyek, továbbá a jogszabályban meghatározott szervek és személyek helyszíni, illetőleg egyéb ellenőrzéseit és azok során együttműködni köteles. Tervező részt vesz szükség szerint a projekt megbeszéléseken, adatot, iratot szolgáltat, biztosítja a fizikai eszközökhöz való hozzáférést a kifizetési kérelemhez és a projekt előre haladási jelentéshez, illetőleg egyéb módon együttműködik, a Megrendelő, vagy fenti szervezetek által igényelt esetekben és módon.

X. Átláthatóságra és adatkezelésre vonatkozó rendelkezések

1. Tervező jelen szerződés aláírásával nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerinti átlátható szervezetnek minősül, továbbá arra vonatkozóan, hogy – az államháztartásról szóló 2011. évi CXCV. törvény (a továbbiakban: Áht.) 41. § (6) bekezdésére tekintettel – tudomásul veszi, hogy átláthatóságának ellenőrzése céljából Megrendelő a jelen szerződésből eredő követelései elévüléséig az Áht. 55. §-a szerint jogosult Tervező átláthatóságával összefüggő, az Áht. 55. §-ában meghatározott adatokat kezelni.
2. Tervező tudomásul veszi – az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.) 50. § (1a) bekezdésére tekintettel –, hogy a 82. pont szerinti nyilatkozatában foglaltak változása esetén arról haladéktalanul köteles a Megrendelőt tájékoztatni, továbbá azt, hogy amennyiben a jelen szerződés Tervező valótlan tartalmú nyilatkozatán alapul, jelen szerződést Megrendelő azonnali hatállyal felmondja vagy – ha a szerződés teljesítésére még nem került sor – a szerződéstől eláll, és kifizetést Tervező részére nem teljesít.
3. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az Állami Számvevőszékről szóló 2011. évi LXVI. törvény 5. § (3)-(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes és jogi személynél, valamint azoknál a szerződő feleknél, akik, illetve amelyek a Szerződés teljesítéséért felelősek, továbbá a Szerződés teljesítésében közreműködőknél.
4. Szerződő felek kötelezettséget vállalnak arra, hogy a személyes adatok kezelését a hatályos jogszabályi előírásoknak – különösen az Európai Parlament és a Tanács (EU) 2016/679 rendeletére (GDPR - általános adatvédelmi rendelet), valamint az Információs önrendelkezési jogról és az információszabadságról szóló 2011.évi CXII. törvényre (Info tv.) - megfelelően végzik, a személyes adatokat a szerződés teljesítése érdekében, annak teljesítéséhez szükséges mértékben, módon és ideig kezelik, azokat harmadik személy felé nem továbbítják (kivéve a jogszabályi kötelezettségen alapuló hatósági ellenőrzést, bírósági eljárást és jelen szerződésből eredő vitás kérdésekből eredő adatszolgáltatást). Felek kijelentik, hogy fokozott körültekintéssel járnak el az adatkezelés során és mindent tőlük telhetőt megtesznek az adatok védelme és az adatkezelési jogszabályok betartása érdekében.

XI. Záró rendelkezések

1. Felek kijelentik, hogy szerződéskötési képességük korlátozás alá nem esik, ezért jelen szerződés megkötésének akadálya nem áll fenn.
2. Felek akként állapodnak meg, hogy a vitás kérdést megkísérlik peren kívüli békés úton rendezni, és csak ennek eredménytelensége esetén fordulnak bírósághoz.
3. Jelen szerződésben nem szabályozott kérdésekben Magyarország hatályos jogszabályai, különösen a Polgári Törvénykönyvről szóló 2013. évi V. törvény (Ptk.) rendelkezései az irányadóak.

1. Felek megállapodnak abban, hogy amennyiben jelen szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része, vagy a szerződésben szövegszerűen szerepelnie kell és azt szövegszerűen a szerződés nem tartalmazza, ebben az esetben az adott rendelkezés a szerződés részét képezi.
2. A szerződés és annak dokumentumainak nyelve a magyar. A szerződés a mindkét fél aláírásra és kötelezettségvállalásra jogosult vezető tisztségviselőjének (Tervezőnél cégszerű) aláírása esetén érvényes.
3. A szerződés tartalmazza a Megrendelő és a Tervező közötti megállapodás valamennyi feltételét. A szerződés hatálybalépésével hatályát veszti valamennyi közlés, tárgyalás és megállapodás (szóbeli vagy írásbeli), amelyet a Felek a szerződés tárgyát illetően a szerződés kelte előtt tettek vagy kötöttek. A jelen pontban foglalt kikötés a Ptk. 6:87. §-a szerinti teljességi záradéknak minősül.
4. Jelen szerződés 5 eredeti példányban készült, melyből 3 példány Megrendelőt, 2 példány Tervezőt illeti.

Felek jelen szerződést – annak elolvasását és értelmezését követően – mint akaratukkal mindenben egyezőt jóváhagyólag aláírták.

Gyál, 2021…… hó …. nap …, 2021…… hó …. nap

|  |  |  |
| --- | --- | --- |
| Pápai Mihálypolgármester | Rozgonyi Erikcímzetes főjegyző | …… |
| Gyál Város ÖnkormányzatMegrendelő | …Tervező |

Pénzügyi ellenjegyzés:

Melléklet:

Feleknek a jelen szerződéssel kapcsolatos kérdésekben nyilatkozattételre jogosult és kapcsolattartó képviselői:

Megrendelő részéről:

név: ………………………………………………………

tel.: ………………………..……………………………..,

e-mail: ……….…………………………………………….,

cím: ………………………………………………………..

Tervező részéről:

név (cég neve): …………………………………………,

képviselő (cég esetén): …………………………………

tel.: ………………………..……………………………..,

e-mail: ……….…………………………………………….,

cím: ………………………………………………………..